Na temelju članka  60.  Zakona o prijevozu u cestovnom prometu („Narodne novine“ broj 82/13 )   i  članka 48.  Zakona o lokalnoj i područnoj ( regionalnoj ) samoupravi („Narodne novine“ broj  33/01, 60/01, 106/03,  129/05, 109/07, 125/08, 36/09, 150/11 i 144/12 )   gradonačelnik  Grada Crikvenice temeljem zaključka od    31. svibnja 2017. godine,  objavljuje  

NATJEČAJ

za korištenje javno prometne površine 

na području Grada Crikvenice u svrhu obavljanja  

posebnog oblika prijevoza 

 “turističkim vlakom “

Grad Crikvenica  raspisuje natječaj  za dodjelu javne površine za prometovanje turističkog vlaka  na području Grada Crikvenice,  kao poseban oblik prijevoza putnika u unutarnjem cestovnom prometu   kao doprinos turističkoj ponudi  i kao alternativni prijevoz  stanovnika Grada Crikvenice, gostiju i turista.


Promet će se odvijati na relaciji Crikvenica - Kačjak – Crikvenica. 


Način prometovanja turističkog vlaka, cijena vozne karte, pravac kretanja, vozni red i ostali uvjeti  vezani za prometovanje turističkog vlaka detaljno su propisani  Općim uvjetima prometovanja turističkog vlaka (“Službene novine Grada Crikvenice“ broj  9/00 i 16/06 ). Tijekom ugovornog razdoblja Grad Crikvenica može izmijeniti odredbe Općih uvjeta prometovanja turističkog vlaka. Izmjenom Općih uvjeta  prijevoznik ne  može steći veća prava nego li će isto biti uređeno ugovorom a za uvedene nove linije provesti će se novi natječajni postupak u kojem postojeći prijevoznik nema prvenstvenih prava.    

Cijena vozne karte u jednom pravcu određena je Općim uvjetima i  iznosi najviše 30 kuna.  

Natječaj se provodi prikupljanjem pisanih ponuda.

Početni iznos zakupnine za korištenje javne površine iznosi  100.000,00 kuna za cijelo vrijeme zakupa a sklapanjem ugovora stiče se pravo  prometovanja najviše dva turistička vlaka u  isto vrijeme. Plaćanje zakupnine vršit će  se u jednakim godišnjim ratama.


Javno prometna površina daje se na korištenje od dana sklapanja ugovora do  31. prosinca  2021. godine. 


Pismene ponude  moraju sadržavati:


1. Ponudu s nazivom i adresom ponuditelja  s naznakom sjedišta  ili prebivališta; 


2. Izvod iz sudskog ili obrtnog registra  iz kojeg  mora biti vidljivo da je  trgovačko društvo ( osoba )  ovlašteno za obavljanje  premetne djelatnosti ;


3. Dokaz  o vlasništvu ( posjedu ) najmanje jednog  vozila  s tehničkim opisom i  atestom o njihovoj ispravnosti za obavljanje prijevoza;


4. Dokaz o broju,  strukturi  i  osposobljenosti zaposlenih osoba za predmetnu djelatnost;


5. Izjavu o prihvaćanju Općih uvjeta prometovanja turističkim vlakom;


6. Prijedlog voznog reda sukladno članku 4. Općih uvjeta.

           7. Dokaz o uplati jamčevine  u visini od   5.000,00 kuna na žiro račun - Proračun Grada Crikvenice HR2724020061805300007, svrha uplate: JAMČEVINA ZA ZAKUP, model HR68,  poziv na broj: 5738-OIB.  

           8. Potvrde Grada Crikvenice, „EKO MURVICA“ d.o.o. Crikvenica i „Murvica“ d.o.o. Crikvenica     iz kojih će biti razvidno da ponuditelj nema nepodmirenih dugovanja.      


9. Ponuditelj može u ponudi navesti i druge pojedinosti kao što je program  razvoja djelatnosti, vlastita ulaganja u infrastrukturu, prijedlog proširenja djelatnosti posebnog oblika prijevoza i slično;


U slučaju dostave dokaza u preslici Grad Crikvenica može zatražiti od ponuditelja na uvid  izvornik dokaza.


Kao najpovoljnija  ponuda utvrdit će se ona koja uz ispunjenje svih uvjeta natječaja  sadrži najveći ponuđeni iznos zakupnine.


Ponude se predaju na  adresu Grad Crikvenica, Ulica kralja Tomislava 85, 51260 Crikvenica u zatvorenoj omotnici s  naznakom “natječaj za vlak - ne otvaraj ” najkasnije  do    13. lipnja 2017. godine  u 10:00  sati, bez obzira na način dostave.


Nepotpune ili nepravovremeno podnesene ponude   neće se uzeti u razmatranje.

Obavijest o odabiru najpovoljnijeg natjecatelja dostaviti će se svim sudionicima natječaja najkasnije  u roku od 8 dana od izvršenog odabira.

Grad Crikvenica  zadržava pravo  da ne izvrši odabir po provedenom natječaju bez obveze davanja obrazloženja o  razlozima donošenja odluke.

 
Ponuditelj koji bude izabran obvezan je u roku od 8 dana od donošenja odluke o odabiru zaključiti ugovor o obavljanju djelatnosti. U slučaju da ponuditelj odbije zaključiti ugovor, prestaje mu status najpovoljnijeg  ponuditelja u kojem slučaju  Grad Crikvenica može  donijeti odluku o  drugom najpovoljnijem ponuditelju ili  poništiti natječaj.  U slučaju da ponuditelj odustane od sklapanja ugovora, uplaćena jamčevina se ne vraća. 

Ponuditeljima koji ne uspiju u natječaju jamčevina se vraća u roku od osam dana od dana  sklapanja ugovora.

KLASA: 340-01/17-01/12

URBROJ: 2107/01-06/03-17-3
Crikvenica, 31.svibanj 2017. godine
